Corrector ortogràfic de català (general) per al LibreOffice i l'Apache OpenOffice
2016-03-24 23:17:34

El Corrector ortogràfic de català (general) per al LibreOffice us permetrà verificar l'ortografia del català dels vostres documents de LibreOffice en qualsevol llengua o plataforma (Windows, Linux, OSX). També el podeu utilitzar en l'OpenOffice.org 3.x i l'Apache OpenOffice. Conté totes les entrades que formen part de l'estàndard general definit per l'Institut d'Estudis Catalans, així com la morfologia recollida a la seva gramàtica. Inclou totes les formes específiques valencianes i balears recollides per l'IEC i el Gran Diccionari de la Llengua Catalana (GDLC, Enciclopèdia Catalana). En total conté més de 100.000 arrels de paraula. A partir de la versió 3.0.0, aquesta extensió inclou també el diccionari de sinònims i els patrons de partició de mots a final de línia. També inclou el corrector ortogràfic en variant valenciana, què es pot usar al LibreOffice 4.2 o superior. 

## Instal·lació

  1. Instal·leu l'extensió fent doble clic sobre el fitxer baixat. Alternativament, també podeu seleccionar l'extensió anant al menú «Eines->Gestor d'extensions...» i fent clic al botó «Afegeix...».
  2. Tanqueu el LibreOffice.
  3. Si està en execució, tanqueu també l'inici ràpid del LibreOffice (la icona a la safata del sistema del Windows).
  4. Reinicieu el LibreOffice.
  5. Useu el corrector ortogràfic

Si useu l'Apache OpenOffice, seguiu les passes anàlogues. Nota important: aquest corrector ja està inclòs en el LibreOffice en català, per tant, no cal que l'instal·leu si feu servir aquest programa. Només és necessari que instal·leu aquesta extensió oxt si no teniu el corrector instal·lat de sèrie. L'Apache OpenOffice no inclou el corrector de sèrie i sí que cal instal·lar aquesta extensió per a poder corregir l'ortografia de textos en català. Nota: El fitxer de la baixada té extensió .oxt. En alguns casos, l'extensió del fitxer baixat pot canviar automàticament a .zip. Cal que el fitxer tingui l'extensió adient per a poder-lo instal·lar correctament. Podeu canviar-ne manualment l'extensió .zip per .oxt. Nota 2: El número de la versió a Baixada fa referència a la versió del corrector, no pas a la versió del LibreOffice ni de l'Apache OpenOffice.  

## Informació addicional

Tot seguit teniu recursos relacionats amb el LibreOffice que podeu instal·lar de forma addicional. 

  * [Paquet d'interfície en català](https://www.softcatala.org/programes/paquet-catala-per-al-libreoffice/ "Paquet català per al LibreOffice").
  * [Paquet d'interfície en variant valenciana](https://www.softcatala.org/programes/paquet-catala-valencia-per-al-libreoffice/ "Paquet català \(valencià\) per al LibreOffice").
  * [Paquet d'ajuda en català](https://www.softcatala.org/programes/paquet-dajuda-en-catala-del-libreoffice/ "Paquet d'ajuda en català del LibreOffice").
  * [Paquet d'ajuda en la variant valenciana](https://www.softcatala.org/programes/paquet-dajuda-en-catala-valencia-del-libreoffice/ "Paquet d'ajuda en català \(valencià\) del LibreOffice").
  * [Corrector ortogràfic de català (valencià)](https://www.softcatala.org/programes/corrector-ortografic-de-catala-valencia-per-al-libreoffice-i-lapache-openoffice/ "Corrector ortogràfic de català \(valencià\) per al LibreOffice i l'Apache OpenOffice") per al LibreOffice en qualsevol llengua o plataforma.
  * [Diccionari català de sinònims](https://www.softcatala.org/programes/diccionari-catala-de-sinonims-per-al-libreoffice/ "Diccionari català de sinònims per al LibreOffice"). Serveix per al LibreOffice en qualsevol llengua i plataforma.
  * [Diccionari català de partició de mots](https://www.softcatala.org/programes/diccionari-catala-de-particio-de-mots/ "Diccionari català de partició de mots"). Serveix per a trencar correctament els mots a final de línia.